text: Økisfundur um rottu við kommunurnar í Eysturoynni
text: #000000
text: Fyri stuttum skipaði Umhvørvisstovan fyri økisfundi, har aktingarfólk og onnur umboð fyri kommunurnar í Eysturoynni møttust í Skótahúsinum við Løkin. Evnið á fundinum var at fyribyrgja og týna rottu. Slíkir økisfundirhava áður verið í Sandoy, Norðoyggjum og í Vágum.
text: #000001
text: Endamálið við fundinum var m.a. at kunna um tær uppgávur, sum kommunurnar skulu røkja, fyri at fyribyrgja og týna rottu. Eisini var endamálið at stuðla undir samstarv millum Umhvørvisstovuna og kommunurnar og millum kommunurnar sínámillum.
text: #000002
text: Tosað varð m.a. um royndirnar, sum kommunurnar hava við at fyribyrgja og týna rottu, og um samstørv við vinnuna um fyribyrgjandi átøkum kring virkir. Eisini vórðu kommunurnar bidnar um at meta um, hvørt trupulleikin við rottu er vaksandi og minkandi ella stendur í stað.
text: #000003
text: Umhvørvisstovan kunnaði um rottueitur og um hvussu rotta kann týnast effektivt, har dentur varð lagdur á at kanna, hví rotta er á økinum, áðrenn eitur verður lagt út og hvussu best kann fyribyrgjast, at rotta kemur aftur.
text: #000004
text: Ætlanin er at skipa teir næstu økisfundirnar við kommunurnar í Streymoy og Suðuroy.
text: #000005
text: Um tú hevur spurningar um ert tú vælkomin at seta teg í samband við Umhvørvisstovuna á telefon 342400 ella á teldupost us@us.fo
text: #000006
text: Fá alt tað nýggjasta frá Umhvørvisstovuni við.
text: #000010
text: ArbeiðsøkirMatrikulLand- og sjókortLandsfólkayvirlit og navnamálTinglýsingElveitingareftirlitArbeiðsøkirOrkaSkógrøktNáttúruverndUmhvørvisverndNorðurlendskt samstarvSnarvegirGóðkenningar og loyvirKunngerðartalvaStarvsfólkOyðubløðUmhvørvisstovanUm UmhvørvisstovunaStarvsfólkSambandPrivatlívspolitikkur
text: #000011
text: MatrikulLand- og sjókortLandsfólkayvirlit og navnamálTinglýsingElveitingareftirlit
text: #000012